ኣብ ዝብል ርግጸኛ ምዃን ኣይከኣልን ይብል። ኣብ ትግራይ፡ ሰላማዊ ቃልሲ ከቢድ ምኻኑ ዘልዕል ሕድሮም ሃይለስላሰ፡ "እሙናት ኣባላት ህወሓት ኢና ብዝብሉ፡ ምሳይ ሰላምታ ንዝተለዋወጡ ሰባት'ውን ብዙሕ ግፍዒ በጺሑ'ዩ" ይብል። ዋላ'ኳ እዚ ቅድሚ ገለ ዓመታት ዝወረደ ብድዐ እንተኾነ፡ ትማሊ እንታይ ነይሩ ዘረስዖ፡ ነናሻዕ ዘመስግኖ ርጡብ ለውጢ ብዘይምርኣዩ ግን ክዝክሮ ከም ዝግደድ ይዛረብ። ህወሓት፡ ብጽቡቕን ሕማቕን ክልተ ግዘ ዝተርኣየ ውድብ'ዩ ክብል ዝገልጾ ሓረስታይ ሕድሮም፡ እዚ ሰልፊ ሕጂ'ውን ከቢድ ዕዮ ገዛ ከም ዝጽበዮ ይዛረብ። "ኣብ ትግራይ መርድእ ኣይተቋረጸን፤ ብ1983 ህዝቢ ብጃምላ ተረዲኡ'ዩ፤ ዘይመጽአ ከም ስውእ ሓዞ ተባሂሉ። ሕጂ'ውን ንጉሆ ንጉሆ ናብ ስደት ዝኸይድ መንእሰይ፤ ሞይቱ፣ ጥሒሉ ይብሃል። ኣደ ስውእ፡ ሓዘን ክትሰምዕ ከላ ሕጂ ተስተማስል። እዚ ከብቅዕ ኣለዎ"። ኣብዚ ክልተ ዓመት፡ ብፍላይ ኣብ ምምሕዳር ትግራይ ብዝመጽአ ለውጢ ዝሓሸ ነገር ኣሎ'ዩ ኢሉ ዝዛረብ ሕድሮም፡ ብእንደልዮ መገዲ ንኸይድ ኣለና፣ ሓሳብና ንገልጽ ኣለና ማለት ዘይኮነ እቲ እናስዓበ ዝኽትኽተና ዝነበረ ቁሩብ ሒሹ ኣሎ ይብል። መግለጺ ስእሊ, ምክትል ርእሰ ምምሕዳር ትግራይ ዶክተር ደብረጽዮን ገብረሚካኤል፡ ኣቦ መንበር ውድብ ህወሓት'ዩ ምክትል ርእሰ ምምሕዳር ትግራይ ዶክተር ደብረጽዮን ገብረሚካኤል፡ ህዝቢ ዘይዓገበሎም ሕቶታት ሰናይ ምምሕዳርን ፍትሕን ብምምላስ፣ ዝሓሸ ፖለቲካዊ ምህዳር ንምፍጣር ከም ዝሰርሕ ኣብ ዝተፈላለዩ መድረኻት ገሊጹ። ምስ ሕሉፍ ምሕደራ እዚ ውድብ እንክነጻጸር ሕጂ ዝሓሸ ምዃኑ ዝጠቅስ ሕድሮም፡ ህወሓት ንነዊሕ ይሓስብን ዘላቒ ፍታሕ የቐምጥን ኣሎ ኢሉ ግን ኣይኣምንን። "ናብ ትግራይ ጠቕሊሉ እንተመጽአ'ውን ናይ መወዳእትኡ ድዩ?
